Sauste mõis

Sauste mõis (saksa keeles Sauß) oli rüütlimõis Virumaal Haljala kihelkonnas. Tänapäeval asub Lääne-Virumaal Haljala vallas.

Ajalugu
pisi|150px|Dellingshauseni suguvõsa vabahärravapp
Sauste küla kohta on teateid 1450. aastast, mil see kuulus Lodedele. Selle Virumaa võimsa vasallisuguvõsa kätte jäi valdus XVII sajandi alguseni. Tönnis von Wrangelli ajal 1618. aastal (vaadatud 24.01.2016) on esimest korda nimetatud mõisa. Wrangellid jäid omanikeks 1779. aastani, mil mõisa omandas Hans Wentzel von Tiesenhausen. Seejärel vahetusid omanikud sagedasti; mõisavaldajateks olid Nolckenid, Dolstid, Ungern-Sternbergid, Hasslegrenid ja Walterid. 

1818. aastal ostis mõisa vabahärra Friedrich Adolf von Dellingshausen (1769–1839), kelle järeltulijad majandasid mõisa 1919. aastani; Sauste ja Aaspere mõisal olid edaspidi ühised omanikud. Viimane omanik enne võõrandamist oli Eestimaa rüütelkonna peamees vabahärra Eduard Julius Alexander von Dellingshausen (1863−1939).

Viited

 Välislingid 
 (vaadatud 24.01.2016)
Sauste mõis (Haljala khk), Kinnisturegister

Kategooria:Dellingshausenite mõisad
Kategooria:Virumaa mõisad
Kategooria:Haljala kihelkond
Kategooria:Wrangellide mõisad
Kategooria:Albedyllide mõisad